Diari Oficial de la Generalitat Valenciana


Sumari del DOGV 7005, del 17-04-2013 (2013/3550)

RESOLUCIÓ de 28 de febrer de 2013, del conseller de Presidència i d'Agricultura, Pesca, Alimentació i Aigua, per la qual es publiquen la línia pressupostària i l'import màxim per a l'exercici 2013 de l'Orde 10/2011, de 24 de març, de la Conselleria d'Agricultura, Pesca i Alimentació, per la qual s'apliquen els barems d'indemnització per sacrifici obligatori d'animals sospitosos, malalts o amb risc de ser afectats com a mesura provisional, com a mesura emparada en la declaració oficial d'una malaltia, o formant part de les campanyes de control o eradicació de malalties en la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7005

Data del DOGV
:   17-04-2013

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2013/3550


Data del document
:   28-02-2013

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Anàlisi jurídica

 Descriptors 

:   * Conselleria de Presidència i Agricultura, Pesca, Alimentació i Aigua
    * prima per sacrifici voluntari de caps de bestiar
    * sacrifici d'animals
    * ajuda pública
    * malaltia animal

RESOLUCIÓ de 28 de febrer de 2013, del conseller de Presidència i d'Agricultura, Pesca, Alimentació i Aigua, per la qual es publiquen la línia pressupostària i l'import màxim per a l'exercici 2013 de l'Orde 10/2011, de 24 de març, de la Conselleria d'Agricultura, Pesca i Alimentació, per la qual s'apliquen els barems d'indemnització per sacrifici obligatori d'animals sospitosos, malalts o amb risc de ser afectats com a mesura provisional, com a mesura emparada en la declaració oficial d'una malaltia, o formant part de les campanyes de control o eradicació de malalties en la Comunitat Valenciana. [2013/3550]  
L'article 47.11 del text refós de la Llei d'Hisenda Pública de la Generalitat Valenciana, aprovat pel Decret Legislatiu de 26 de juny de 1991, del Consell, exigix que en les bases reguladores de la concessió de subvencions s'indiquen la línia o línies de subvencions que les financen i l'import global màxim que s'hi destina. Estos punts depenen de la llei anual de pressupostos, en estos moments la Llei 11/2012, de 27 de desembre, de Pressupostos de la Generalitat per a l'exercici 2013.  
  
Per això, vista la proposta del director general de Producció Agrària i Ramaderia, i en l'exercici de les funcions que tinc atribuïdes, resolc:  
  
L'ajuda regulada per l'Orde 10/2011, de 24 de març, de la Conselleria d'Agricultura, Pesca i Alimentació, per la qual s'apliquen els barems d'indemnització per sacrifici obligatori d'animals sospitosos, malalts o amb risc de ser afectats com a mesura provisional, com a mesura emparada en la declaració oficial d'una malaltia, o formant part de les campanyes de control o eradicació de malalties a la Comunitat Valenciana es concedirà, en l'exercici 2013, a càrrec de la línia de subvenció i per l'import global màxim que s'assenyalen, d'acord amb el que preveuen els estats de gastos de la Llei 11/2012, de 27 de desembre, de Pressupostos de la Generalitat Valenciana per a l'exercici 2013, programa 714.80, Desenrotllament i Millora de la Ramaderia:  
  
Línia de subvenció: T 0178 000.  
Denominació línia: millorar la sanitat animal.  
Import: 460.000 €.  
- 50 % Ministerio de Agricultura, Alimentación y Medio Ambiente.  
- 25 % Unión Europea.  
- 25 % aportació condicionada de la Conselleria de Presidencia i d'Agricultura, Pesca, Alimentació i Aigua.  
  
Esta resolució posa fi a la via administrativa i en contra només pot interposar-se recurs administratiu potestatiu de reposició en el termini d'un mes, a comptar des de l'endemà de la notificació, davant del mateix òrgan que la dicta, d'acord amb el que assenyalen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, o ser impugnada directament davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, a comptar des de l'endemà de la notificació, d'acord amb el que disposen els articles 10, 14 i 46 de la Llei 29/1998, de 13 de juliol, reguladora de la Jurisdicció Contenciosa Administrativa.  
  
València, 28 de febrer de 2013.- El conseller de Presidència i d'Agricultura, Pesca, Alimentació i Aigua: José Ciscar Bolufer.